section_heading: Pad komunističkog režima
paragraph_text: Poslije pada diktatora Nicolaea Ceaușescua i komunističkog režima u Rumunjskoj 1989. godine, Mihael je pokušao u prosincu 1990. godine otputovati u zemlju, ali je uhićen i vraćen sa zračne luke natrag u Švicarsku. Godine 1992. rumunjska postkomunistička vlada dozvolila je Mihaelu posjet Rumunjskoj, ali kada je njegov govor s hotelskog balkona okupio gotovo milijun ljudi, vlada mu je zabranila daljnje posjete zemlji. Ipak, 1997. godine vraćeno mu je državljanstvo i dopušten povratak u zemlju, a 2000. godine vraćen mu je dio kraljevske imovine.